**«Резерв» РМК-ның 2021 жылғы қызметі туралы қысқаша ақпарат**

**Негізгі қорларды жаңғырту**

2020 жылы жүргізілген техникалық тексеру нәтижелері негізінде қойма үй-жайлары, резервуарлық парк, инженерлік жүйелер, құрылыстар мен жабдықтар бойынша қажетті жөндеу-қалпына келтіру жұмыстарының түрлері айқындалды.

Негізгі қорларды тиісті технологиялық жағдайға келтіру үшін
2020-2021 жылдары:

* үш филиалда (Стрела, Автоматика және Высота) өрт сөндіру су құбырларын және 2 қойма шатырларын 4 күрделі жөндеу жұмыстары жүргізілді;
* Тоғыз филиалда ғимараттар мен құрылыстарды, автомобиль және теміржолдарды, инженерлік жүйелерді, коммуникациялар мен жабдықтарды ағымдағы 17 жөндеу жұмыстары жүргізілді.
* алты филиалда қойма жайларын, инженерлік жүйелер мен құрылыстарды күрделі жөндеу бойынша 19 жоба және үш мұнай базасында 11 резервуарды күрделі жөндеу бойынша 3 жоба әзірленді.
* сонымен қатар, «Комета», «Автоматика» филиалдарында 2 жаңа қойма және республиканың оңтүстік өңірінде мемлекеттік материалдық резервті (ММР) сақтау жаңа базасының құрылысы бойынша 3 жоба әзірленді.

Бұдан басқа, Ақтау қаласында ММР сақтаудың жаңа базасын жобалау мақсатында жер учаскесі бөлінді.

**Материалдық-техникалық қамтамасыз ету**

Кәсіпорын филиалдарының өндірістік қызметін қамтамасыз ету үшін маневрлік тепловоз, аспалы жабдығы бар 8 трактор және 2 автобус сатып алынды.

Қолжетімділікті басқару және жұмыс уақытын бақылауды/есепке алуды ұйымдастыру мақсатында «Резерв» РМК орталық аппараты (ОА) және оның филиалдары үшін «СКУД» (Қолжетімділікті басқаруды бақылау жүйесі – ҚББЖ) автоматты жүйелері пайдалануға енгізілді.

Инженерлік-техникалық нығайту талаптарына сәйкес «Автоматика» филиалында су тасқынына қарсы негіз және таранға қарсы қақпа құрылғысы бар периметрлік қоршаудың қазіргі заманғы «3D» панельдері орнатылды. ММР техникасына арналған қалқаларды, мұнай өнімдерін автоқұю эстакадаларын және азық-түлік-сорғы станциясындағы желдету жабдығын монтаждау жүзеге асырылды.

Қызметкерлердің қауіпсіздігін бақылау үшін «Высота» және «Комета» филиалдарының компрессорлық цехтарында аммиак газ талдағыштары мен бейнекамералар орнатылды. Тоңазытқыш жабдықтарының қауіпті құрылғыларының өнеркәсіптік қауіпсіздігіне сараптама және резервтік жоғары вольтты трансформаторды ауыстыру жүргізілді.

Объектілерде өнеркәсіптік және өрт қауіпсіздігін қамтамасыз ету үшін кәсіпорындар жоспарлы іс-шаралардың орындалуын үнемі бақылайды. Қажетті ілеспе тауарлар мен қызметтер сатып алынды.

**Автоматтандыру және ақпараттық қауіпсіздік**

Филиалдарда күзетілетін периметрдің қиылысуын бақылау функциясы бар бейнекамералар орнатылды. Нақты уақыт режимінде бақылауды Кәсіпорынның ОА базасында құрылған жедел басқару орталығы (ЖБО) қызметкерлері жүзеге асырады. Жекелеген жеке меншіктегі сақтау пункттерінде бейнебақылау аймақтарына жауапты сақтаудағы тауарлық-материалдық құндылықтар (ТМҚ) кірді.

Мұнай өнімдерінің физикалық қасиеттерін экранға шығара отырып, «Уровнемер» сыныпты датчиктер арқылы мұнай өнімдерінің сақталуын бақылау бойынша пилоттық жоба іске қосылды, бұл оның сандық және сапалық көрсеткіштерін мониторингілеуге мүмкіндік береді.

Үй-жайлар мен қоймаларды өртке қарсы бақылау мақсатында үш филиал мен ОА-да ЖБО пультіне дабыл сигналын шығаратын өртке қарсы хабарлағыштар жүйесі жолға қойылды.

Автоматтандыру ауқымында ММР жергілікті желісі бойынша «Қойма есебі» модулінде ТМҚ есепке алу жүйесін енгізумен бірыңғай база құру жоспарлануда. Жүйенің негізгі артықшылығы ресурстармен жұмыс істеу жөніндегі барлық іс-шаралар кешенін бақылау және мониторингтеу мүмкіндігімен деректерді жедел беру болып табылады. Қазіргі уақытта ТЖМ ВДТ бойынша шешім қабылдау күтілуде, ол ММР қабылдауға, беруге және жаңартуға байланысты рәсімдерді орындауға арналған уақытша және қаржылық шығындарды тиімді басқаруға мүмкіндік береді.

Сонымен қатар, жұмыс уақытын бақылау және есепке алу бойынша кадрлық жұмыстың жоспарлы процестері оңтайландырылды. Бұл үшін филиалдардағы ҚББЖ жүйесі «1С:Кәсіпорын» кадрлық есеп жүйесімен біріктірілген. Осылайша, Кадрлық деректер негізінде жалақы есептеу процестерінің қайталануын болдырмау үшін кадрлық және бухгалтерлік есепке алу жүйелерін интеграциялау жүзеге асырылды.

Ақпараттық қауіпсіздік бойынша бірыңғай талаптарды сақтау үшін РМК-да ұйымдастыру іс-шаралары, сондай-ақ ақпараттық жүйелердің сыртқы және ішкі шеңберін кибер-шабуылдардан қорғауды құру үшін техникалық шешімдер жүзеге асырылады.